Misr fuqarolik aviatsiyasi vazirligi EgyptAir kompaniyasi samolyoti halokatga uchraganini rasman tasdiqladi

Misr fuqarolik aviatsiyasi vazirligi EgyptAir kompaniyasining A320 samolyoti halokatga uchraganini rasman tasdiqladi. Bu haqda “Gazeta.ru” xabar bermoqda.

Oldinroq “Mayadin” telekanali EgyptAir aviakompaniyasidagi manbasiga tayanib samolyot O‘rtayer dengiziga qulaganini bildirgandi.
Parijdan Qohiraga uchayotgan samolyot Gretsiya havo hududiga kirgandan 20 daqiqa o‘tib, radarlardan g‘oyib bo‘lgan. MS804 reysi bortida 56 nafar yo‘lovchi (ulardan uch nafari bola) va o‘n nafar ekipaj a’zosi bo‘lgan. Ularning taqdiri hozircha noma’lum.